

Οΐ9ΐυΐΓ^9Πθ(ί 6γ 
νΑΚνΑΡΑΖΑΟΗΛ 
ϋβΙβ: 2017.06.00*19:31:29 
ΕΕ5Τ 
Ρθ35θπ: δίβΓΙβϋ ΡϋΡ 
(ΘΓΪ1&Θ()(18<1) | 

ΙοοΒίΐοη: Αϋτβ|5, ΕΙΙίπϊΚο 
Τ γρο0Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


19669 


2 Ιουνίου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 1936 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός τύπου υπηρεσιακών σφραγίδων της 
Κεντρικής Υπηρεσίας Ασύλου, καθώς και των Πε¬ 
ριφερειακών Υπηρεσιών της Υπηρεσίας Ασύλου. 

2 

Έναρξη λειτουργίας Περιφερειακών Γραφείων 
Ασύλου, Καθορισμός αρμοδιοτήτων Περιφερεια¬ 
κών Γραφείων Ασύλου, Ιδρυση Αυτοτελών Κλιμα¬ 
κίων Ασύλου, Αρμοδιότητες Αυτοτελών Κλιμα¬ 
κίου Ασύλου. 

3 

Έγκριση του Γενικού Κανονισμού Λιμένων αριθμ. 
64 «Συμπλήρωση διάταξης του Γενικού Κανονι¬ 
σμού Λιμένων αριθμ. 01». 

4 

Τροποποίηση του άρθρου 14 του Κανονισμού 
Λειτουργίας των Λαϊκών Αγορών Μ.Ε.Θ. 

5 

Καθιέρωση υπερωριακής εργασίας υπαλλήλου 
του Ν.Π.Δ.Δ. «ΑΡΙΣΤΟΔΙΚΟΣ» Δήμου Σαρωνικού. 


ΔΙΟΡΘΩΣΕΙΣ ΣΦΑΛΜΑΤΩΝ 

6 

Διόρθωση σφαλμάτων σε αποφάσεις του Διοικη¬ 
τή της Ανεξάρτητης Αρχής Δημοσίων Εσόδων. 

7 

Διόρθωση σφάλματος στην αριθμ. 167 πράξη του 
Πρύτανη του Εθνικού και Καποδιστριακού Πανε¬ 
πιστημίου Αθηνών, που δημοσιεύθηκε στο ΦΕΚ 
1153/τ.Β'/03.04.2017. 


ΑΠΟΦΑΣΕΙΣ 

Αριθμ. 9807 _ (1) 

Καθορισμός τύπου υπηρεσιακών σφραγίδων της 
Κεντρικής Υπηρεσίας Ασύλου, καθώς και των Πε¬ 
ριφερειακών Υπηρεσιών της Υπηρεσίας Ασύλου. 

Η ΔΙΕΥΘΥΝΤΡΙΑ ΤΗΣ ΥΠΗΡΕΣΙΑΣ ΑΣΥΛΟΥ 

Έχοντας υπόψη τις διατάξεις: 

Ι.Των άρθρων 41,54 και 90του Κώδικα Νομοθεσίας 
για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 (Α' 98), 
όπως ισχύουν. 


2. Τηςπαρ. 1 του άρθρου 7του ν.48/1975 (ΦΕΚΑΊ08) 
«Περί της Εθνικής Σημαίας της Ελλάδος, του Εμβλήματος 
της Ελληνικής Δημοκρατίας, του όρκου των αναλαμβα- 
νόντων δημοσίαν εν γένει υπηρεσίαν, του τύπου των 
σφραγίδων των Δημοσίων Αρχών και των εγγράφων 
τούτων». 

3. Του ν. 3861 /2010 (Α' 112) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο Διαδίκτυο "Πρόγραμμα Διαύγεια" και άλλες 
διατάξεις». 

4. Της παρ. 3 του άρθρου 1 του ν. 4375/2016 (Α'51) 
«Οργάνωση και λειτουργία Υπηρεσίας Ασύλου, Αρχής 
Προσφυγών και Υπηρεσίας Υποδοχής καιΤαυτοποίησης, 
σύσταση Γενικής Γραμματείας Υποδοχής, προσαρμογή 
της Ελληνικής Νομοθεσίας προς τις διατάξεις της Οδη¬ 
γίας 2013/32/ΕΕ του Ευρωπαϊκού Κοινοβουλίου και του 
Συμβουλίου «σχετικά με τις κοινές διαδικασίες για τη 
χορήγηση και ανάκληση του καθεστώτος διεθνούς προ¬ 
στασίας (αναδιατύπωση)» (Ε 180/29.6.2013), διατάξεις 
για την εργασία δικαιούχων διεθνούς προστασίας και 
άλλες διατάξεις.» 

5. Του π.δ. 104/2012 (Α' 172) «Οργάνωση και λειτουρ¬ 
γία Υπηρεσίας Ασύλου στο Υπουργείο ΔημόσιαςΤάξης 
και Προστασίας του Πολίτη», όπως τροποποιήθηκε και 
ισχύει. 

6. Του στοιχ. 17 του άρθρου 1 της με αριθμ. πρωτ. 
3782/28.4.2015 (ΦΕΚ Β' 823) Απόφασης της Αναπλη- 
ρώτριας Υπουργού Εσωτερικών και Διοικητικής Ανα¬ 
συγκρότησης με θέμα «Μεταβίβαση αρμοδιοτήτων στην 
Διευθύντρια της Υπηρεσίας Ασύλου». 

7. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

1. Η Κεντρική Υπηρεσία Ασύλου, τα Περιφερειακά Γρα¬ 
φεία Ασύλου, όπως αυτά συστάθηκαν στην παρ. 3 του 
άρθρου 1 του ν. 4375/2016, όπως ισχύει, τα Αυτοτελή 
Κλιμάκια Ασύλου που έχουν ιδρυθεί ή θα ιδρυθούν δυ¬ 
νάμει των διατάξεων της παρ. 3 του ν. 4375/2016, όπως 
ισχύει θα έχουν ιδίαν σφραγίδα. 

Ο τύπος των στρογγυλών υπηρεσιακών σφραγίδων 
των προαναφερόμενων υπηρεσιών καθορίζεται σύμ¬ 
φωνα με τα οριζόμενα στον ν. 48/1975 (ΦΕΚ Α' 108). 
Συγκεκριμένα οι σφραγίδες αποτελούνται από τρεις 

επάλληλους και ομόκεντρους κύκλους των οποίων ο 
εξωτερικός έχει διάμετρο μήκους 0,04 του μέτρου. 
Στον εσωτερικό κύκλο τίθεται το έμβλημα της Ελληνι¬ 
κής Δημοκρατίας, σύμφωνα με τα οριζόμενα στο άρ¬ 
θρο 2 του ν. 48/1975 (ΦΕΚ Α' 108). Στο δεύτερο κύκλο 
θα αναγράφονται στο άνω μέρος η λέξη «ΥΠΟΥΡΓΕΙΟ 
ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ» και στο κάτω μέρος ο 
τίτλος της Υπηρεσίας Ασύλου «ΥΠΗΡΕΣΙΑ ΑΣΥΛΟΥ». Στον 
εξωτερικό κύκλο αναγράφονται οι λέξεις «ΕΛΛΗΝΙΚΗ 
ΔΗΜΟΚΡΑΤΙΑ». 

2. Η φύλαξη των σφραγίδων ανατίθεται στους Προϊ¬ 
σταμένους τωνΤμημάτων της Κεντρικής Υπηρεσίας Ασύ¬ 
λου και των Περιφερειακών Υπηρεσιών Ασύλου, στους 
οποίους έχουν χορηγηθεί σφραγίδες. 

3. Με την έναρξη ισχύος της παρούσας απόφασης 
καταργείται κάθε διάταξη που αντίκειται στις διατάξεις 
της ή ρυθμίζει διαφορετικά τα θέματα που αποτελούν 
αντικείμενο αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίου 2017 
Η Διευθύντρια 
ΜΑΡΙΑ ΣΤΑΥΡΟΠΟΥΛΟΥ 


Αριθμ. οικ. 9778 (2) 

Έναρξη λειτουργίας Περιφερειακών Γραφείων 
Ασύλου, Καθορισμός αρμοδιοτήτων Περιφερει¬ 
ακών Γραφείων Ασύλου, Ίδρυση Αυτοτελών Κλι¬ 
μακίων Ασύλου, Αρμοδιότητες Αυτοτελών Κλι¬ 
μακίου Ασύλου. 

Η ΔΙΕΥΘΥΝΤΡΙΑ ΤΗΣ ΥΠΗΡΕΣΙΑΣ ΑΣΥΛΟΥ 

Έχοντας υπόψη τις διατάξεις: 

Ι.Των άρθρων 41 και 90 του Κώδικα Νομοθεσίας για 
την Κυβέρνηση και τα Κυβερνητικά Όργανα, που κυρώ¬ 
θηκε με το άρθρο πρώτο του π.δ. 63/2005 (Α' 98), όπως 
ισχύουν. 

2. Του ν. 3861/2010 (Α' 112) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο Διαδίκτυο "Πρόγραμμα Διαύγεια" και άλλες 
διατάξεις». 

3. Της παρ. 3 του άρθρου 1 του ν. 4375/2016 (Α'51) 
«Οργάνωση και λειτουργία Υπηρεσίας Ασύλου, Αρχής 
Προσφυγών, Υπηρεσίας Υποδοχής και Ταυτοποίησης 
σύσταση Γενικής Γραμματείας Υποδοχής, προσαρμογή 
της Ελληνικής Νομοθεσίας προς τις διατάξεις της Οδη¬ 
γίας 2013/32/ΕΕ του Ευρωπαϊκού Κοινοβουλίου και του 
Συμβουλίου "σχετικά με τις κοινές διαδικασίες για τη χο¬ 
ρήγηση και ανάκληση του καθεστώτος διεθνούς προ¬ 
στασίας (αναδιατύπωση)" (Ε 180/29.6.2013), διατάξεις 
για την εργασία δικαιούχων διεθνούς προστασίας και 
άλλες διατάξεις», όπως ισχύουν. 

4. Του άρθρου 6 του π.δ. 104/2012 (Α' 172) «Οργάνωση 
και λειτουργία Υπηρεσίας Ασύλου στο Υπουργείο Δημό¬ 
σιας Τάξης και Προστασίας του Πολίτη», όπως τροποποι¬ 


ήθηκε από το π.δ. 133/2013 (Α' 198) και το ν. 4375/2016 
(Α' 51) και ισχύει. 

5. Του στοιχείου 36 του άρθρου 1 της υπ'αριθμ. 3782/ 
28.4.2015 (ΦΕΚ Β' 823) απόφασης της Αναπληρώτριας 
Υπουργού Εσωτερικών και Διοικητικής Ανασυγκρότη¬ 
σης «Μεταβίβαση αρμοδιοτήτων στη Διευθύντρια της 
Υπηρεσίας Ασύλου». 

6. Το γεγονός ότι δεν έχει γίνει μέχρι σήμερα έναρξη 
των Περιφερειακών Γραφείων Ασύλου Κρήτης, Ηπείρου 
και Θεσσαλίας και ως εκ τούτου οι αρμοδιότητές τους 
ασκούνται από τα πλησιέστερα Γραφεία Ασύλου, σύμ¬ 
φωνα με τα οριζόμενα στην παρ. 3 του άρθρου 6 του 
π.δ.104/2012, όπως έχει τροποποιηθεί και ισχύει. 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Έναρξη λειτουργίας 

Περιφερειακών Γραφείων Ασύλου 

1. Αποφασίζουμε την έναρξη λειτουργίας του Περι¬ 
φερειακού Γραφείου Ασύλου Χίου με έδρα το Κέντρο 
Υποδοχής και Ταυτοποίησης στη Χίο. 

2. Αποφασίζουμε την έναρξη λειτουργίας του Περι¬ 
φερειακού Γραφείου Ασύλου Λέρου με έδρα το Κέντρο 
Υποδοχής και Ταυτοποίησης στην Λέρο. 

Άρθρο 2 

Καθορισμός αρμοδιοτήτων 

Περιφερειακών Γραφείων Ασύλου 

Ια.Το Περιφερειακό Γραφείο Ασύλου (Π.Γ.Α.) Αττικής 
με έδρα την Αθήνα έχει τοπική αρμοδιότητα την εδαφική 
περιφέρεια των περιφερειών Αττικής, Στερεός Ελλάδας 
και των Περιφερειακών Ενοτήτων Νάξου, Πάρου, Μή¬ 
λου, Σύρου, Κέας - Κύθνου,Τήνου, Μυκόνου, Άνδρου και 
Θήραςτης περιφέρειας Νοτίου Αιγαίου, σύμφωνα με το 
στοιχείο (α) της παρ. 1 του άρθρου 6 του π.δ. 104/2012, 
όπως ισχύει, καθώς επίσης και την εδαφική περιφέρεια 
της περιφέρειας Κρήτης. 

1 β. Στην αρμοδιότητα του Π.Γ.Α. Αττικής υπάγονται 
όλες οι αιτήσεις διεθνούς προστασίας αλλοδαπών ή 
ανιθαγενών, πλην αυτών που υπάγονται στα Αυτοτελή 
Κλιμάκια Ασύλου Αμυγδαλέζας, Μετεγκατάστασης Αι- 
τούντων Διεθνή Προστασία, Πειραιά,Ταχείας Εξέτασης 
Αιτήσεων Διεθνούς Προστασίας, Κρήτης, Εξέτασης Αιτή¬ 
σεων Διεθνούς Προστασίας Υπηκόων Πακιστάν και Εξέ¬ 
τασης Αιτήσεων Διεθνούς Προστασίας ποινικών κρατου¬ 
μένων,τα οποία ιδρύθηκαν δυνάμει των με αριθμ. πρωτ. 
ΟΙΚ./5927/23.9.2013 (ΦΕΚ Β'2565), 11294/1.10.2015 
(ΦΕΚ Β'2225), οικ. 11643/29.7.2016 (ΦΕΚ Β' 2415), οικ. 
18739/11.11.2016 (ΦΕΚ Β' 3786), 20580/1.12.2016 (ΦΕΚ 
Β' 4022), οικ. 2251 1/21.1 2.2016 (ΦΕΚ Β' 4399) και δυνά¬ 
μει της παρ. 2 του άρθρου 3 της παρούσας, αποφάσε¬ 
ων της Διευθύντριας της Υπηρεσίας Ασύλου, αντίστοιχα 
όπως έχουν τροποποιηθεί και ισχύουν. 

2α. Το Περιφερειακό Γραφείο Ασύλου (Π.Γ.Α.) Θεσσα¬ 
λονίκης με έδρα τη Θεσσαλονίκη έχει τοπική αρμοδιό¬ 
τητα την εδαφική περιφέρεια των περιφερειών Κεντρι¬ 
κής και Δυτικής Μακεδονίας, σύμφωνα με το στοιχείο 

(β) της παρ. 1 του άρθρου 6 του π.δ. 104/2012, όπως 
ισχύει, καθώς επίσης και την εδαφική περιφέρεια των 
περιφερειών Ηπείρου και Θεσσαλίας, καθώς και της πε¬ 
ριφερειακής ενότητας Κέρκυρας της περιφέρειας Ιονίων 
Νήσων. 

2β. Στην αρμοδιότητα του Π.Γ.Α. Θεσσαλονίκης υπάγο¬ 
νται όλες οι αιτήσεις διεθνούς προστασίας αλλοδαπών 
ή ανιθαγενών, πλην αυτών που υπάγονται στο Αυτο¬ 
τελές Κλιμάκιο Ασύλου Εξέτασης Αιτήσεων Διεθνούς 
Προστασίας Υπηκόων Αλβανίας και Γεωργίας, το οποίο 
ιδρύθηκε δυνάμει της με αριθμ. πρωτ. οικ.4199/6.3.2017 
(ΦΕΚ Β' 881) απόφασης της Διευθύντριας της Υπηρεσίας 
Ασύλου. 

3α.Το Περιφερειακό Γραφείο Ασύλου (Π.Γ.Α.) Θράκης 
με έδρα την Αλεξανδρούπολη έχει τοπική αρμοδιότη¬ 
τα την εδαφική περιφέρεια της περιφέρειας Ανατολι¬ 
κής Μακεδονίας και Θράκης, σύμφωνα με το στοιχείο 
(γ) της παρ. 1 του άρθρου 6 του π.δ. 104/2012, όπως 
ισχύει. 

3β. Στην αρμοδιότητα του Π.Γ.Α. Θράκης υπάγονται 
όλες οι αιτήσεις διεθνούς προστασίας αλλοδαπών ή 
ανιθαγενών, πλην αυτών που υπάγονται στα Αυτοτελή 
Κλιμάκια Ασύλου Φυλακίου και Ξάνθης, τα οποία ιδρύ¬ 
θηκαν δυνάμει των με αριθμ. πρωτ. οικ./5927/23.9.2013 
(ΦΕΚ Β'2565) και οικ.9839/7.11.2014 (ΦΕΚ Β' 3125) 
αποφάσεων της Διευθύντριας της Υπηρεσίας Ασύλου 
αντίστοιχα. 

4α.Το Περιφερειακό Γραφείο Ασύλου (Π.Γ.Α.) Δυτικής 
Ελλάδας με έδρα την Πάτρα έχει τοπική αρμοδιότητα 
την εδαφική περιφέρεια των περιφερειών Δυτικής Ελ¬ 
λάδας, Πελοποννήσου και Ιονίων Νήσων πλην της περι¬ 
φερειακής ενότητας Κέρκυρας, σύμφωνα με το στοιχείο 
(στ) της παρ. 1 του άρθρου 6 του π.δ. 104/2012, όπως 
ισχύει. 

4β. Στην αρμοδιότητα του Π.Γ.Α. Δυτικής Ελλάδας υπά¬ 
γονται όλες οι αιτήσεις διεθνούς προστασίας αλλοδαπών 
ή ανιθαγενών, πλην αυτών που υπάγονται στο Αυτοτελές 
Κλιμάκιο Ασύλου Κορίνθου, το οποίο ιδρύθηκε δυνά¬ 
μει της με αριθμ. πρωτ. πρωτ. οικ,/11303/21.7.16 (ΦΕΚ 
Β'2335) απόφασης της Διευθύντριας της Υπηρεσίας 
Ασύλου. 

5. Το Περιφερειακό Γραφείο Ασύλου (Π.Γ.Α.) Λέσβου 
με έδρα την Μυτιλήνη έχει τοπική αρμοδιότητα την εδα¬ 
φική περιφέρεια των περιφερειακών ενοτήτων Λέσβου 
και Λήμνου της περιφέρειας Βορείου Αιγαίου, σύμφω¬ 
να με το στοιχείο (η) της παρ. 1 του άρθρου 6 του π.δ. 
104/2012, όπως ισχύει. 

6. Το Περιφερειακό Γραφείο Ασύλου (Π.Γ.Α.) Χίου με 
έδρα το Κέντρο Υποδοχής και Ταυτοποίησης στη Χίο 
έχει τοπική αρμοδιότητα την εδαφική περιφέρεια της 
περιφερειακής ενότητας Χίου της περιφέρειας Βορείου 
Αιγαίου, σύμφωνα με το στοιχείο (θ) της παρ. 1 του άρ¬ 
θρου 6 του π.δ. 104/2012, όπως ισχύει. 

7. Το Περιφερειακό Γραφείο Ασύλου (Π.Γ.Α.) Σάμου με 
έδρα το Βαθύ Σάμου έχει τοπική αρμοδιότητα την εδαφι¬ 
κή περιφέρεια των περιφερειακών ενοτήτων Σάμου και 
Ικαρίας της περιφέρειας Βορείου Αιγαίου, σύμφωνα με 
το στοιχείο (ι) της παρ. 1 του άρθρου 6 του π.δ. 104/2012, 
όπως ισχύει. 


8α.Το Περιφερειακό Γραφείο Ασύλου (Π.Γ.Α.) Λέρου με 
έδρα το Κέντρο Υποδοχής και Ταυτοποίησης στη Λέρο 
έχει τοπική αρμοδιότητα την εδαφική περιφέρεια των 
περιφερειακών ενοτήτων Κω και Καλύμνου της περιφέ¬ 
ρειας Νοτίου Αιγαίου, σύμφωνα με το στοιχείο (ια) της 
παρ. 1 του άρθρου 6 του π.δ. 104/2012, όπως ισχύει. 8β. 
Στην αρμοδιότητα του Περιφερειακού Γραφείου Ασύλου 
(Π.Γ.Α.) Λέρου υπάγονται όλες οι αιτήσεις διεθνούς προ¬ 
στασίας αλλοδαπών ή ανιθαγενών, οι οποίοι κατοικούν 
εντός των ορίων της τοπικής αρμοδιότητας του Π.Γ.Α. 
Λέρου, πλην αυτών που υπάγονται στο Αυτοτελές Κλιμά¬ 
κιο Ασύλου Κω, το οποίο ιδρύθηκε δυνάμει της με αριθμ. 
πρωτ. οικ.8183/26.5.2016 (ΦΕΚ Β' 1618) απόφασης της 
Διευθύντριας της Υπηρεσίας Ασύλου. 

9. Το Περιφερειακό Γραφείο Ασύλου (Π.Γ.Α.) Ρόδου 
με έδρα την πόλη της Ρόδου έχει τοπική αρμοδιότητα 
την εδαφική περιφέρεια των περιφερειακών ενοτήτων 
Ρόδου και Καρπάθου της περιφέρειας Νοτίου Αιγαίου, 
σύμφωνα με το στοιχείο (ιβ) της παρ. 1 του άρθρου 6 
του π.δ. 104/2012, όπως ισχύει. 

Άρθρο 3 

Ιδρυση Αυτοτελών Κλιμακίων Ασύλου 

1. Ιδρύεται Αυτοτελές Κλιμάκιο Ασύλου Δικαιούχων 
Διεθνούς Προστασίας, το οποίο εδρεύει και λειτουργεί 
στην Αθήνα και είναι αρμόδιο για: α) τον έλεγχο των αι¬ 
τήσεων που αφορούν στην ανανέωση των αδειών διαμο¬ 
νής των δικαιούχων διεθνούς προστασίας, β) τον έλεγχο 
των αιτήσεων που αφορούν στη χορήγηση ταξιδιωτικών 
εγγράφων, γ) την εξέταση αιτήσεων που αφορούν στην 
οικογενειακή επανένωση των προσφύγων και δ) τη δι¬ 
αχείριση ζητημάτων ένταξης των δικαιούχων διεθνούς 
προστασίας. 

2. Ιδρύεται Αυτοτελές Κλιμάκιο Ασύλου Εξέτασης Αι¬ 
τήσεων Διεθνούς Προστασίας ποινικών κρατουμένων, 
το οποίο εδρεύει και λειτουργεί στις εγκαταστάσεις της 
Διεύθυνσης Αλλοδαπών Αττικής, που βρίσκεται στον 
Ταύρο Αττικής επί της οδού Πέτρου Ράλλη 24 και είναι 
αρμόδιο για την παραλαβή και εξέταση αιτήσεων διε¬ 
θνούς προστασίας αλλοδαπών ή ανιθαγενών ποινικών 
κρατουμένων που κρατούνται σε καταστήματα κράτη¬ 
σης ή φυλακές εντός των ορίων της περιφέρειας Αττικής, 
Στερεός Ελλάδας και των περιφερειακών ενοτήτων Νά¬ 
ξου, Πάρου, Μήλου, Σύρου, Κέας- Κύθνου, Τήνου, Μύκο¬ 
νου, Άνδρου και Θήρας της περιφέρειας Νοτίου Αιγαίου. 

Άρθρο 4 

Αρμοδιότητες Αυτοτελών Κλιμακίου Ασύλου 

1. Το Αυτοτελές Κλιμάκιο Ασύλου Αμυγδαλέζας, το 
οποίο εδρεύει και λειτουργεί στον Ειδικό Χώρο Παρα¬ 
μονής Αλλοδαπών (ΕΧΠΑ) Αμυγδαλέζας είναι αρμόδιο 
για: α) την παραλαβή και εξέταση αιτήσεων διεθνούς 
προστασίας αλλοδαπών ή ανιθαγενών κρατουμένων 
που τελούν σε διοικητική κράτηση και κρατούνται σε 
καταστήματα κράτησης ή φυλακές εντός των ορίων της 
περιφέρειας Αττικής, Στερεός Ελλάδας και των περιφε¬ 
ρειακών ενοτήτων Νάξου, Πάρου, Μήλου, Σύρου, Κέας - 
Κύθνου, Τήνου, Μυκόνου, Άνδρου και Θήρας της πε¬ 
ριφέρειας Νοτίου Αιγαίου και β) την παραλαβή και 




19672 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 936/02.06.2017 


εξέταση αιτήσεων διεθνούς προστασίας αλλοδαπών 
ή ανιθαγενών που υποβάλλονται, σύμφωνα με το άρ¬ 
θρο 60 του ν. 4375/2016, σε ζώνες διέλευσης λιμένων 
ή αερολιμένων της χώρας εντός των ορίων της περιφέ¬ 
ρειας Αττικής, Στερεάς Ελλάδας και των περιφερειακών 
ενοτήτων Νάξου, Πάρου, Μήλου, Σύρου, Κέας - Κύθνου, 
Τήνου, Μυκόνου, Άνδρου και Θήρας της περιφέρειας 
Νοτίου Αιγαίου. 

2. Το Αυτοτελές Κλιμάκιο Ασύλου Κορίνθου, το οποίο 
εδρεύει και λειτουργεί εντός του Προαναχωρησιακού 
Κέντρου Κράτησης Αλλοδαπών (ΠΡΟ.ΚΕ.ΚΑ.) Κορίνθου, 
πέραν των αρμοδιοτήτων που ορίζονται με την με αριθμ. 
πρωτ. οικ./11303/21.7.2016 (ΦΕΚ Β'2335) απόφαση της 
Διευθύντριας της Υπηρεσίας Ασύλου είναι αρμόδιο και 
για την παραλαβή και εξέταση αιτήσεων διεθνούς προ¬ 
στασίας αλλοδαπών ή ανιθαγενών που κρατούνται στις 
δικαστικές φυλακές του Ναυπλίου, τηςΤίρυνθας και της 
Τρίπολης. 

2. Το Αυτοτελές Κλιμάκιο Ασύλου Κρήτης, το οποίο 
εδρεύει και λειτουργεί στον χώρο του Αστυνομικού 
Μεγάρου Ηρακλείου Κρήτης, πέραν των αρμοδιοτή¬ 
των που ορίζονται με την αριθμ. πρωτ. 20580/1.12.2016 
(ΦΕΚ Β' 4022) απόφαση της Διευθύντριας της Υπηρεσί¬ 
ας Ασύλου, είναι επιπλέον αρμόδιο για την παράδοση 
αδειών διαμονής και ταξιδιωτικών εγγράφων σε δικαιού¬ 
χους διεθνούς προστασίας, καθώς και για την ανανέωση 
δελτίων αιτούντων διεθνή προστασία και τις συναφείς 
διοικητικές ενέργειες. 

3. Το Αυτοτελές Κλιμάκιο Ασύλου Κω, το οποίο εδρεύει 
και λειτουργεί στο Κέντρο Υποδοχής και Ταυτοποίησης 
στην Κω, πέραν των αρμοδιοτήτων που ορίζονται με την 
αριθμ. πρωτ. οικ.8183/26.5.2016 (ΦΕΚ ΒΊ 618) απόφαση 
της Διευθύντριας της Υπηρεσίας Ασύλου, είναι επιπλέον 
αρμόδιο και για την παραλαβή και εξέταση αιτήσεων διε¬ 
θνούς προστασίας αλλοδαπών ή ανιθαγενών που τελούν 
σε διοικητική κράτηση και κρατούνται σε καταστήματα 
κράτησης ή φυλακές εντός των ορίων της περιφερειακής 
ενότητας Κω. 

Άρθρο 5 

Καταργούμενες διατάξεις 

1. Από την έναρξη ισχύος της παρούσας καταργούνται 
οι με αριθμ. πρωτ. οικ. 2105/16.2.2016 (ΦΕΚ Β' 507) και 
3246/4.3.2016 (ΦΕΚ Β' 666) αποφάσεις της Διευθύντριας 
της Υπηρεσίας Ασύλου και συνακόλουθα τα Αυτοτελή 
Κλιμάκια Ασύλου Χίου και Λέρου αντίστοιχα. 

2. Από την έναρξη ισχύος της παρούσας καταργεί- 
ται η παρ. 3 της με αριθμ. πρωτ. οικ,/16077/6.10.2016 
(ΦΕΚ Β' 3413) απόφαση της Διευθύντριας της Υπηρεσίας 
Ασύλου, η παρ. 4 της με αριθμ. πρωτ. οικ./4199/6.3.2017 
(ΦΕΚ Β'881) απόφασης της Διευθύντριας της Υπη¬ 
ρεσίας Ασύλου, η με αριθμ. πρωτ. οικ.3246/4.3.2016 
(ΦΕΚ Β' 666) απόφαση της Διευθύντριας της Υπηρε¬ 
σίας Ασύλου, η με αριθμ. πρωτ. οικ.2105/16.2.2016 
(ΦΕΚ Β' 507) απόφαση της Διευθύντριας της Υπη¬ 
ρεσίας Ασύλου, καθώς και κάθε γενική ή ειδική δι¬ 
άταξη που αντίκειται στις διατάξεις της παρούσας 
ή ρυθμίζει διαφορετικά τα θέματα που αποτελούν 
αντικείμενο της. 


Άρθρο 6 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίου 2017 
Η Διευθύντρια 
ΜΑΡΙΑ ΣΤΑΥΡΟΠΟΥΛΟΥ 


Αριθμ. 2133.1/36796/2 017 (3) 

Έγκριση του Γενικού Κανονισμού Λιμένων αριθμ. 

64 «Συμπλήρωση διάταξης του Γενικού Κανονι¬ 
σμού Λιμένων αριθμ. 01». 

Ο ΥΠΟΥΡΓΟΣ ΝΑΥΤΙΛΙΑΣ 

ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

Ι.Τις διατάξεις: 

α) Της περίπτωσης (α) του άρθρου 156 του Κώδικα 
Δημοσίου Ναυτικού Δικαίου, που κυρώθηκε με το άρθρο 
μόνον του ν.δ. 187/1973 (Α' 261), όπως έχει τροποποι¬ 
ηθεί και ισχύει. 

β)Του ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102), όπως 
έχει τροποποιηθεί και ισχύει. 

γ) Του άρθρου 2 του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (Α' 114). 

δ) Της περίπτωσης (α) της παραγράφου 4 του άρθρου 
15 του π.δ. 103/2014 «Οργανισμός Υπουργείου Ναυτιλί¬ 
ας και Αιγαίου» (Α' 170). 

ε)Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

στ) Του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α' 98). 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο Πρώτο 

Εγκρίνουμε τον παρακάτω Γενικό Κανονισμό Λιμένων 
με αριθμό 64. 

ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΩΝ ΑΡΙΘΜ. 64 
«Συμπλήρωση διάταξης του Γενικού Κανονισμού 
Λιμένων αριθμ. 01». 

Ο ΑΡΧΗΓΟΣ ΛΙΜΕΝΙΚΟΥ ΣΩΜΑΤΟΣ - 
ΕΛΛΗΝΙΚΗΣ ΑΚΤΟΦΥΛΑΚΗΣ 

Έχοντας υπόψη: 

1. Τις διατάξεις: 

α) Της περίπτωσης (α) του άρθρου 156 του Κώδικα 
Δημοσίου Ναυτικού Δικαίου, που κυρώθηκε μετο άρθρο 
μόνον του ν.δ. 187/1973 (Α' 261), όπως έχει τροποποι¬ 
ηθεί και ισχύει. 

β) Του ν.δ. 444/1970 «Περί αρμοδιοτήτων Λιμενικού 
Σώματος και σχέσεων προς τας αρμοδιότητας των Σω¬ 
μάτων Ασφαλείας» (Α' 39). 

γ) Του ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102), όπως 
έχει τροποποιηθεί και ισχύει. 

δ) Του άρθρου 2 του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (Α' 114). 

ε) Της περίπτωσης (α) της παραγράφου 4 του άρθρου 
15 του π.δ. 103/2014 «Οργανισμός Υπουργείου Ναυτιλί¬ 
ας και Αιγαίου» (Α' 170). 

στ) Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

ζ) Του άρθρου 90 του «Κώδικα νομοθεσίας γιατην Κυ¬ 
βέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α' 98). 

2. Το γεγονός ότι από τις διατάξεις του Κανονισμού 
αυτού δεν προκαλείται δαπάνη σε βάρος του κρατικού 
προϋπολογισμού, εκδίδουμε τον ακόλουθο Γενικό Κα¬ 
νονισμό Λιμένων: 

Άρθρο 1 
Όρια ισχύος 

Ο παρών Γενικός Κανονισμός Λιμένων ισχύει στην πε¬ 
ριφέρεια δικαιοδοσίας κάθε Λιμενικής Αρχής της χώρας, 
όπως αυτή καθορίζεται από τις ισχύουσες διατάξεις. 

Άρθρο 2 

Συμπλήρωση διάταξης του Γενικού Κανονισμού 
Λιμένων αριθμ. 01 

Μετά το εδάφιο μόνο της παραγράφου 2 του άρθρου 
8 του Γενικού Κανονισμού Λιμένων αριθμ. 01, που εγκρί- 
θηκε με την αριθμ. 3131.1/01/93/21-4-1993 απόφαση 
Υπουργού Εμπορικής Ναυτιλίας (Β' 336), όπως έχει τρο¬ 


ποποιηθεί και ισχύει, προστίθεται δεύτερο εδάφιο, ως 
ακολούθως: 

«Για τις περιοχές αυτές, τα ρυμουλκά ασφαλείας επε¬ 
κτείνουν την δραστηριοποίηση τους, σε περίπτωση 
έκτακτου συμβάντος, μέχρι τα όρια των περιοχών των 
Πλοηγικών Σταθμών Πειραιά και Θεσσαλονίκης αντί¬ 
στοιχα, όπως αυτές καθορίζονται στις ισχύουσες περί 
Πλοηγικών Σταθμών διατάξεις». 

Άρθρο 3 

Κυρώσεις 

Οι παραβάτες του κανονισμού αυτού, ανεξάρτητα από 
τις ποινικές και αστικές ευθύνες που συντρέχουν κατά 
την ισχύουσα νομοθεσία, υπόκεινται και στις διοικητικές 
κυρώσεις του άρθρου 157 του Κώδικα Δημοσίου Ναυ¬ 
τικού Δικαίου, που κυρώθηκε με το άρθρο μόνον του 
ν.δ. 187/1973 «Περί Κωδικός Δημοσίου Ναυτικού Δικαί¬ 
ου» (Α' 261), όπως τροποποιήθηκε και ισχύει. 

Πειραιάς, 12 Μάίου 2017 

Ο Αρχηγός 

Αντιναύαρχος Λ.Σ. 

ΡΑΠΤΗΣ Σταμάτιος 

Άρθρο Δεύτερο 

Έναρξη ισχύος 

Η εφαρμογή του Κανονισμού αυτού αρχίζει από την 
ημερομηνία δημοσίευσής του στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Μάίου 2017 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. απόφ. 89/2017 (4) 

Τροποποίηση του άρθρου 14 του Κανονισμού 
Λειτουργίας των Λαϊκών Αγορών Μ.Ε.Θ. 

ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ 

ΚΕΝΤΡΙΚΗΣ ΜΑΚΕΔΟΝΙΑΣ 

Αριθμός Συνεδρίασης 11 η/ 21-04-2017 

Έχοντας υπόψη: 

1 .Το άρθρο 10 του ν. 4264/2014 "περί χορήγησης, ανα¬ 
νέωσης και μεταβίβασης παραγωγικής άδειας". 

2. Το άρθρο 14 του ν. 4264/2014 "περί χορήγησης και 
ανανέωσης άδειας επαγγελματία πωλητή Λ.Α". 

3. Το άρθρο 15 του ν. 4264/2014 "περί μεταβίβασης 
άδειας επαγγελματία πωλητή Λ.Α". 

4. Το άρθρο 7 παρ.1 του ν. 4264/2014 "περί υποχρέ¬ 
ωσης των πωλητών Λ.Α. καταβολής ημερήσιου τέλους", 
σύμφωνα με το οποίο η μη καταβολή του ημερήσιου 
δικαιώματος πέραν του διμήνου προβλέπεται, ως προ¬ 
ϋπόθεση, για τη δραστηριοποίηση ή μη της άδειας 
πωλητή Λαϊκών Αγορών, δηλαδή την αναστολή ισχύος 
λειτουργίας της. 

5. Το άρθρο 3 παρ.3 του ν. 4264/2014 για την έκδοση 
Κανονισμού Λειτουργίας Λαϊκών Αγορών. 

6. Την υπ' αριθ. 174/2015/31-8-2015 απόφαση Περι¬ 
φερειακού Συμβουλίου της ΠΚΜ (ΦΕΚ 2056/τ. Β') περί 
Κανονισμού Λειτουργίας Λαϊκών Αγορών ΠΚΜ και την 
αριθ. 116/2016/13-6-2016 απόφαση τροποποίησηςτου 
Κανονισμού Λειτουργίας Λ.Α. ΠΚΜ 

7. Το άρθρο 5 του Κανονισμού Λειτουργίας Λ.Α. ΜΕΘ 
"..οι όροι και οι προϋποθέσεις χορήγησης αδειών Λ.Α. 
στους παραγωγούς και επαγγελματίες καθώς και θέμα¬ 
τα που αφορούν σε ανανεώσεις, μεταβιβάσεις και άλλα 
συναφή, καθορίζονται σύμφωνα με τις διατάξεις της 
νομοθεσίας, όπως αυτές ισχύουν κάθε φορά..". 

8. Το άρθρο 14 του Κανονισμού Λειτουργίας Λ.Α. 
ΜΕΘ το οποίο προβλέπει για την ανανέωση των αδειών 
επαγγελματιών πωλητών πέραν των προϋποθέσεων του 
νόμου και την βεβαίωση της υπηρεσίας περί μη οφει¬ 
λής του ημερήσιου δικαιώματος πέραν του τελευταίου 
διμήνου. 

9. Το γεγονός ότι η οικονομική ενημερότητα των 
πωλητών λαϊκών αγορών δεν αποτελεί προϋπόθεση, 
σύμφωνα με τα προβλεπόμενα στις διατάξεις των άρ¬ 
θρων 10 και 14 του ν. 4264/2014, για την ανανέωση των 
παραγωγικών και επαγγελματικών αδειών αντίστοιχα, 
καθώς αυτή αποτελεί προϋπόθεση μόνο για τη δραστη- 
ριοποίηση τους ή μη, όπως αυτή περιγράφεται στο άρ¬ 
θρο 87 του ν. 4264/2014, με σχετική αναστολή της άδειας 
τους. 

10. Τη διασφάλιση των δικαιωμάτων των συναλλασσό¬ 
μενων πωλητών Λ.Α. που δραστηριοποιούνται Λ.Α. της 
ΜΕΘ καθώς και της εύρυθμης λειτουργίας τους. 

11. Το γεγονός ότι με την παρούσα δεν προκαλείται 
δαπάνη εις βάροςτου Κρατικού Προϋπολογισμού, ούτε 
και του Προϋπολογισμού της ΠΚΜ, αποφασίζουμε: 

Την τροποποίηση του άρθρου 14 του Κανονισμού Λα¬ 
ϊκών Αγορών Μητροπολιτικής Ενότητας Θεσσαλονίκης 
με τη διαγραφή της παρακάτω παραγράφου"... Για την 
έκδοση ή ανανέωση αδειών, προϋπόθεση αποτελεί η 
βεβαίωση της υπηρεσίας περί μη οφειλής ημερήσιου 
δικαιώματος, η οποία χορηγείται εφόσον ο πωλητής δεν 
οφείλει ημερήσιο δικαίωμα για διάστημα για διάστημα 
πέραν του τελευταίου διμήνου από την έκδοση ή ανα¬ 
νέωση της άδειας...". 

Μετά τη διαγραφή των ανωτέρω, το άρθρο 14 του Κα¬ 
νονισμού Λειτουργίας Λαϊκών Αγορών Μητροπολιτικής 
Ενότητας Θεσσαλονίκης διαμορφώνεται ως εξής: 

Άρθρο 14 

ΕΚΔΟΣΗ -ΑΝΑΝΕΩΣΗ ΑΔΕΙΩΝ 

Οι άδειες εκδίδονται ή ανανεώνονται όπως καθορίζε¬ 
ται κάθε φορά από την ισχύουσα νομοθεσία. 

ΑΝΑΝΕΩΣΗ ΑΔΕΙΑΣ ΕΠΑΓΓΕΛΜΑΤΙΑ ΠΩΛΗΤΗ 

Η διάρκεια της άδειας είναι αόριστη και ανακαλείται 
αυτοδικαίως μόλις εκλείψει ο λόγος για τον οποίο χο¬ 
ρηγήθηκε. Για το σκοπό αυτόν κάθε τρία (3) χρόνια ο 
αδειούχος καταθέτει προς την αρμόδια αρχή που εξέ¬ 
δωσε την άδεια: 

Α) φορολογική ενημερότητα 

Β) Ασφαλιστική ενημερότητα 


Γ) Υπεύθυνη δήλωση του ν. 1599/1986 ότι συνεχίζουν 
να συντρέχουν στο πρόσωπο του οι προϋποθέσεις χο¬ 
ρήγησης της άδειας. 

Σε περίπτωση που εκλείψει ο λόγος χορήγησης της 
άδειας, ο αδειούχος οφείλει να το δηλώσει εντός 10 ερ¬ 
γάσιμων ημερών στην αρχή που εξέδωσε την άδεια. Σε 
περίπτωση παράλειψης, υπέχει την ποινική ευθύνη που 
προβλέπεται από τον νόμο. 

Για την ανανέωση άδειας επαγγελματία πωλητή υπο¬ 
βάλλονται εντός της προβλεπόμενης προθεσμίας τα 
παραπάνω κύρια δικαιολογητικά: 

Α) βεβαίωση φορολογικής ενημερότητας της αρμό¬ 
διας Δ ΟΥ. 

Β) βεβαίωση ασφαλιστικής ενημερότητας του ασφα¬ 
λιστικού φορέα. 

Γ) Ε1, Ε3 και εκκαθαριστικά σημειώματα φορολογικών 
δηλώσεων για τα τελευταία τρία έτη. 

Δ) βεβαίωση άσκησης δραστηριοτήτων από το σύ¬ 
στημα ΤΑΧΙΣ της Γενικής Γραμματείας Πληροφοριακών 
Συστημάτων. 

Ε) Πιστοποιητικό υγείας, σύμφωνα με τη με αριθμ. 
Υ1 γ/Γ.Π/οικ 35797/2012 (Β' 1199) υπουργική απόφαση. 

ΣΤ) υπεύθυνη δήλωση του ν. 1599/1986 στην οποία 
ο ενδιαφερόμενος θα δηλώνει υπεύθυνα ότι δεν ασκεί 
άλλο επάγγελμα ο ίδιος και ότι δεν. έχει συνταξιοδοτηθεί 
λόγω γήρατος ή αναπηρίας από οποιοδήποτε ασφαλι¬ 
στικό φορέα. 

Τα αιτήματα ανανέωσης επαγγελματικών αδειών θα 
απευθύνονται και θα κατατίθενται στην Διεύθυνση Λα¬ 
ϊκών Αγορών, η οποία θα εξετάζει το σύνολο των δικαι- 
ολογητικών που θα προσκομίζονται και θα προβαίνει 
στις διαδικασίες που προβλέπει η εκάστοτε ισχύουσα 
νομοθεσία. 

ΑΝΑΝΕΩΣΗ ΑΔΕΙΑΣ ΠΑΡΑΓΩΓΟΥ ΠΩΛΗΤΗ 

Η άδεια παραγωγού πωλητή λαϊκών αγορών ισχύει για 
όσο χρόνο αναγράφεται στη βεβαίωση της Τριμελούς 
Επιτροπής του άρθρου 11 του ν. 4264/2014, όπως ισχύ¬ 
ει, για κάθε προϊόν, με ελάχιστο χρόνο ισχύος τους δύο 
(2) μήνες και μέγιστο τους δώδεκα (12) μήνες. Η άδεια 
παραγωγού πωλητή λαϊκών αγορών ανανεώνεται, μία ή 
περισσότερες φορές, για ίσο χρόνο κάθε φορά, για κάθε 
προϊόν. Κατά την ανανέωση της άδειας, σύμφωνα κάθε 
φορά με τις ισχύουσες διατάξεις και διαδικασίες, λαμβά- 
νονται υπόψη και αναγράφονται οι αδιάθετες ποσότητες 
προϊόντων, τα οποία συντηρούνται επί μακράν, μετά την 
περίοδο συγκομιδής, χωρίς να υφίστανται ουσιώδεις 
αλλοιώσεις των ποιοτικών τους χαρακτηριστικών που 
δεν εξαντλήθηκαν το προηγούμενο χρονικό διάστημα 
ισχύος της άδειας. 

ΑΝΑΝ ΕΩΣΗ ΑΔΕΙΑΣ ΠΑΡΑΓΩΓΟΥ ΠΩΛΗΤΗ ΒΙΟΛΟΓΙΚΗΣ 
ΚΑΛΛΙΕΡΓΕΙΑΣ: 

Η άδεια παραγωγού πωλητή λαϊκών αγορών ισχύει για 
όσο χρόνο αναγράφεται στη βεβαίωση της Τριμελούς 
Επιτροπής του άρθρου 11 του ν. 4264/2014, όπως ισχύ¬ 
ει, για κάθε προϊόν, με ελάχιστο χρόνο ισχύος τους δύο 
(2) μήνες και μέγιστο τους δώδεκα (12) μήνες. Η άδεια 
παραγωγού πωλητή λαϊκών αγορών ανανεώνεται, μία 
ή περισσότερες φορές, για ίσο χρόνο κάθε φορά, για 
κάθε προϊόν. 

Κατά τα λοιπά ισχύει η αριθ. 174/31 -8-2015 απόφαση 
του Περιφερειακού Συμβουλίου περί Έγκρισης κανονι¬ 
σμού λειτουργίας των λαϊκών αγορών Μητροπολιτικής 
Ενότητας Θεσσαλονίκης", όπως αυτή τροποποιήθηκε 
με την αριθ. 116/13-6-2016 απόφασης Περιφερειακού 
Συμβουλίου περί" Έγκρισης για την τροποποίηση του 
άρθρου 6 του Κανονισμού Λειτουργίας των Λαϊκών Αγο¬ 
ρών Μητροπολιτικής Ενότητας Θεσσαλονίκης". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΠΑΝΑΓΙΩΤΗΣ ΣΠΥΡΟΠΟΥΛΟΣ 


Αριθμ. 14 _ (5) 

Καθιέρωση υπερωριακής εργασίας υπαλλήλου 

του Ν.Π.Δ.Δ. «ΑΡΙΣΤΟΔΙΚΟΣ» Δήμου Σαρωνικού. 

Ο ΠΡΟΕΔΡΟΣ ΤΟΥ Δ.Σ. Ν.Π.Δ.Δ. 

«ΑΡΙΣΤΟΔΙΚΟΣ» ΔΗΜΟΥ ΣΑΡΩΝΙΚΟΥ 

Έχοντας υπόψη: 

1) Τις διατάξεις του ν. 3463/2006, Κύρωση του Κώδικα 
Δήμων και Κοινοτήτων, περί αρμοδιοτήτων Δημάρχου 
(ΦΕΚ 114/Α/8-6-2006). 

2) Το άρθρο 49 του ν. 3584/2007, Κώδικας Κατάστασης 
Δημοτικών και Κοινοτικών Υπαλλήλων, σύμφωνα με τις 
οποίες η καθιέρωση υπερωριακής εργασίας γίνεται με 
απόφαση του αρμοδίου οργάνου, με τους όρους, περιο¬ 
ρισμούς και την διαδικασία των γενικών διατάξεων που 
ισχύουν κάθε φορά για τους δημοτικούς υπαλλήλους 
(ΦΕΚ 143/Α/28-06-2007). 

3) Την παρ. 1 του άρθρου 58 του ν. 3852/2010. 

4) Το άρθρο 20 του ν. 4354/2015. 

5) Το αριθμ. 19472/2011 έγγραφο του Υπ. Εσωτερι¬ 
κών σύμφωνα με το οποίο οι διατάξεις του άρθρου 49 
του ν. 3584/2007 και της κοινής υπουργικής απόφασης 
23849/0022/08, έχουν εφαρμογή όταν πρόκειται για την 
τήρηση πρακτικών Συμβουλίων τωνΤοπικών ή Δημοτι¬ 
κών Κοινοτήτων, των συνδέσμων, των νομικών προσώ¬ 
πων και ιδρυμάτων. 

6) Την υπ' αριθμ. 2/78400/0022/14.11.2011 εγκύ¬ 
κλιο του Υπουργείου Οικονομικών (παρ. 7 υποπαρ. δ), 
σύμφωνα με την οποία: («η παρ.5 του άρθρου 49 του 
ν. 3584/2007 η υπερωριακή απασχόληση που καθορί¬ 
ζεται με τις διατάξεις του άρθρου αυτού είναι καθ'υπέρ¬ 
βαση των λοιπών ωρών υπερωριακής απασχόλησης.») 
παύει να ισχύει, γ. Ως εκ τούτου, με την διαδικασία και τις 
προϋποθέσεις της παρ. 1 του άρθρου 20 του κοινοποι¬ 
ούμενου νόμου (ν. 4354/2015) και μέχρι του ορίου των 
είκοσι (20) ωρών ανά υπάλληλο μηνιαίως, καταβάλλεται 
αποζημίωση στους υπαλλήλους των Δήμων, οι οποίοι 
εκτός από τα καθήκοντα της θέσης τους και πέραν του 
υποχρεωτικού ωραρίου εργασίας τηρούν και συντάσ¬ 
σουν τα πρακτικά συνεδριάσεων των Συμβουλίων των 
Συνδέσμων, Νομικών Προσώπων Δημοσίου Δικαίου και 
Ιδρυμάτων των ΟΤΑ, πέρα από το υποχρεωτικό ωράριο 
εργασίας τους.» 


7) Την αριθ. 528/2016 απόφαση Δημάρχου Δήμου 
Σαρωνικού. 

8) Στον προϋπολογισμό οικονομικού έτους 2017 έχει 
προβλεφθεί πίστωση στους: ΚΑ 10-6012.002 με τίτλο 
«Αποζημίωση λόγω συμμετοχής σε συμβούλια κι επι¬ 
τροπές (Αποζ. Πρακτικογράφου Διοικ. Συμβ. Ν.Π.Δ.Δ)» 
ποσό 1.200,00 € και Κ.Α 10-6052.001 με τίτλο «Εργοδο- 
τικές εισφορές ΙΚΑ υπαλλήλων (πρακτικογράφος)» ποσό 
400,00 € για την κάλυψη της δαπάνης εργοδοτικών ει¬ 
σφορών, αποφασίζουμε: 

Την καθιέρωση με αμοιβή για το έτος 2017, για την 
τήρηση των πρακτικών των συνεδριάσεων του διοικη¬ 
τικού Συμβουλίου του Νομικού Προσώπου Αριστόδικος 
Δήμου Σαρωνικού, για τους υπαλλήλους, οι οποίοι πέραν 
από το υποχρεωτικό ωράριο εργασίας τους τηρούν τα 
πρακτικά συνεδριάσεων. 

Η παραπάνω υπερωριακή εργασία δεν θα υπερβαί¬ 
νει τα όρια που καθορίζονται στο άρθρο 38 παρ. 1 του 
ν. 3986/2011. 

Η ωριαία αμοιβή είναι ίση με εκείνη που καταβάλλεται 
κάθε φορά στους δημόσιους υπαλλήλους, όπως ορίζεται 
στο άρθρο 20 του ν. 4354/2015. 


ΠΙΝΑΚΑΣ 1 


Ονοματε¬ 

πώνυμο 

Πατρώ¬ 

νυμο 

Κλάδος 

Σύνολο ορών 
για το έτος 
2017 

Φιλίππου 

Φωτεινή 

Ανέστης 

Δ.Ε. 

240 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Καλύβια, 16 Φεβρουάριου 2017 
Ο Πρόεδρος 

ΔΗΜΗΤΡΙΟΣ ΛΙΟΔΑΚΑΚΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην αριθ. πρωτ. Α.Τ.Δ. Α 1027757 ΕΞ2017/22-2-2017 
απόφαση του Διοικητή της Ανεξάρτητης Αρχής Δημο¬ 
σίων Εσόδων που δημοσιεύθηκε στο ΦΕΚ Β/776/ 
13-3-2017 (τ.Β') στη σελίδα 6632 στην Α' στήλη, στον 
13° στίχο εκ των άνω, μετά τις λέξεις «Γενικής Δ/νσης 
Φορολογικής Διοίκησης» προστίθεται κόμμα και το λε¬ 
κτικό «όπως προκύπτει από το υπ'αριθμ. πρωτ. Γ.Δ.Φ.Δ. 
1184776 ΕΞ2016/16-12-2016 έγγραφο του Προϊσταμέ¬ 
νου της εν λόγω υπηρεσίας». 

Στην υπ'αριθμ.πρωτ.Α.Τ,Δ. Α1027822 ΕΞ2017/22-2-2017 
απόφαση του Διοικητή της Ανεξάρτητης Αρχής Δημοσίων 
Εσόδων, που δημοσιεύθηκε στο ΦΕΚ Β 822/15-3-2017 
(τ.Β') στη σελίδα 7083 στη Β' στήλη στον στίχο 58 έκτων 
άνω, μετά τις λέξεις.«εργασίμων ημερών και» προ¬ 

στίθεται το λεκτικό «ημερήσιας και νυκτερινής». 

(Από την Ανεξάρτητη Αρχή Δημοσίων Εσόδων) 

(7) 

Στην αριθμ. 167 πράξη του Πρύτανη του Εθνικού και 
Καποδιστριακού Πανεπιστημίου Αθηνών, που δημοσι- 
εύθηκε στο ΦΕΚ 1153/τ.Β'/03.04.2017, διορθώνονται: 

-στη σελίδα 9883, στο τμήμα Χημείας, στη 13η γραμμή 
του πίνακα, 

Το εσφαλμένο: 

"12 Στασοπούλου Ελένη" 

Στο ορθό: 

"12 Σταθοπούλου Ελένη" 

- στη σελίδα 9884, στο τμήμα Γεωλογίας και Γεωπερι- 
βάλλοντος, στη 8η γραμμή του πίνακα, 


Το εσφαλμένο: 

"7 Κελεπερτξής Ευστράτιος" 

Στο ορθό: 

"7 Κελεπερτζής Ευστράτιος" 

- στη σελίδα 9885, στο τμήμα Φαρμακευτικής, στη 19η 
γραμμή του πίνακα, 

Το εσφαλμένο: 

"6 Στασόπουλος Παναγιώτης" 

Στο ορθό: 

"6 Σταθόπουλος Παναγιώτης" 

(Από το Εθνικό Τυπογραφείο) 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ΐ(4>6ί.αΓ 











